ព័ត៌មាន​អន្តរជាតិ​សង្ខេប៖ ២៨ កក្កដា
សេចក្តី​សង្ខេប​ព័ត៌មាន​អន្តរជាតិ​សំខាន់ៗ​ពី​វីអូអេ​ខ្មែរ ​ប្រចាំ​ថ្ងៃ​ច័ន្ទ ទី​២៨ ខែ​កក្កដា ​ឆ្នាំ​២០១១។
អ្នកចរចាសរអា និងកូរ៉េខាងជើងនឹងជួបគ្នានៅព្រឹកថ្ងៃព្រហស្បតិ៍នេះនៅទីក្រុង ញូងយ៉ក ដែលជាកិច្ចពិភាក្សាគ្នាជាលើកដំបូងក្នុងពេលជាង១៨ខែនេះ។ គណបក្សសាធារណរដ្ឋមានផែនការដោះស្រាយវិបត្តិបំណុល ដែលត្រូវបោះឆ្នោតនៅសភានៅថ្ងៃព្រហស្បតិ៍នេះ គឺជិតមួយសប្តាហ៍មុនពេលប្រទេសនេះអស់ថវិកាបង់ថ្លៃចំណាយ។ ប្រធានក្រុមប្រឹក្សានៅប្រទេសលីប៊ីនិយាយថា ក្រុមបះបោរស្នើឲ្យលោកMohammar Gadhafi បន្តនៅក្នុងប្រទេស បើលោកសុខចិត្តចុះចេញពីតំណែង។ ធនាគារអភិឌ្ឍន៍អាស៊ី និយាយថា តំបន់អាស៊ីខាងកើតនឹងមានកំណើនសេដ្ឋកិច្ចតិចតួចនៅឆ្នាំនេះ និងឆ្នាំក្រោយ ដោយសារកំណើនអតិផរណា និងបំណុលនៅសរអានិងនៅអឺរ៉ុប។ មន្ត្រីកូរ៉េខាងត្បូងនិយាយថា មនុស្សច្រើននាក់បានស្លាប់ដោយសារការបាក់ដី ដែលបណ្តាលមកពីភ្លៀងធ្លាក់យ៉ាងខ្លាំងបំផុត ក្នុងរដ្ឋធានី ក្នុងមួយសតវត្សកន្លងទៅនេះ។ មន្ត្រីចិននិយាយថា កំហុសមនុស្សនិងបច្ចេកទេសគឺជាមូលហេតុបណ្តាលឲ្យរថភ្លើងក្រឡាប់ដ៏គ្រោះថ្នាក់បំផុតតាំងពីឆ្នាំ២០០៨មក។ មេដឹកនាំថ្មីរបស់ក្រុមអាល់ខៃដាកំពុងប្រកាសអំពីសាមគ្គីភាពជាមួយចលានាគាំទ្រប្រជាធិបតេយ្យនៅប្រទេសស៊ីរី ហើយជំរុញឲ្យបាតុករនៅទីនោះតម្រង់ទិសការបះបោររបស់គេប្រឆាំងរដ្ឋាភិបាលផងប្រឆាំងអាមេរិក និងអ៊ិស្រាអែលផង។ អ្នកជំនាញប្រឆាំងភេរវកម្មមកពីសហភាពអឺរ៉ុប និងណ័រវ៉េនឹងជួបប្រជុំគ្នានៅក្រុង Brussels ថ្ងៃព្រហស្បត៍នេះ ដើម្បីពិភាក្សារកមអធ្យោបាយបង្ការការវាយប្រហារស្រដៀងគ្នា ដែលបានសម្លាប់មនុស្ស៧៦នាក់កាលពីសប្តាហ៍មុនក្នុងក្រុងOlso។ ៖ អ្នកស្មោះត្រង់នឹងរដ្ឋាភិបាល និងបាតុករប្រឆាំងបានប៉ះទង្គិចគ្នានៅប្រទេសយ៉េម៉ែន នៅកន្លែងដែលមានការប្រមូលផ្តុំគ្នាទូទាំងប្រទេសកាលពីថ្ងៃពុធ។ លោក Rupiah Banda ប្រធានាធិបតីប្រទេសហ្សាំបៀ បានប្រកាសរំលាយសភា និងបានកំណត់ថ្ងៃបោះឆ្នោតថ្មីនៅថ្ងៃទី២០ ខែកញ្ញា។ គណៈកម្មការបោះឆ្នោតប្រទេសថៃបានបញ្ជាក់ជ័យជំនះរបស់បេក្ខជនជាច្រើន។ ការប្រកាសនេះបើកផ្លូវឲ្យសភាជាតិបើកសម័យប្រជុំរបស់ខ្លួននៅថ្ងៃច័ន្ទ។ វៀតណាមបានបដិសេធការចោទប្រកាន់របស់សរអាដែលថា បព្វជិត ង្វៀនវ៉ាន់លី ត្រូវគេដាក់ពន្ធនាគារ ដើម្បីបង្ក្រាបការបញ្ចេញទស្សនៈរបស់លោក។ សហរដ្ឋអាមេរិក អំពាវនាវឲ្យមានការដោះលែង សកម្មជនវៀតណាម ម្នាក់ជាបន្ទាន់ ដែលត្រូវបានអាជ្ញាធរចាប់ដាក់គុក ទោះជាជននោះមានជំងឺធ្ងន់ធ្ងរក៏ដោយ។ ស្រ្ដីអ្នកនាំពាក្យក្រសួងការបរទេស សរអបានចេញសេចក្ដីថ្លែងការដូច្នោះ កាលពីយប់ថ្ងៃអង្គារ៍ ដោយសម្តែងការព្រួយបារម្ភលើការចាប់ខ្លួនព្រះសង្ឃ កាតុលិច ងៀង វ៉ាន់ លី ម្ដងទៀត។ ប្រទេស អង់គ្លេសបានបណ្ដេញអ្នកការទូតទាំងអស់របស់រដ្ឋាភិបាល មូម៉ារ កាដាហ្វី ហើយបានទទួលស្គាល់ក្រុមប្រឆាំង ហៅក្រុមប្រឹក្សាជាតិអន្ដរកាល ថា ជាអាជ្ញាធរស្របច្បាប់របស់ប្រទេសលីប៊ី។ ក្រុមនិយមរដ្ឋាភិបាល និងក្រុមប្រឆាំងបានប៉ះទង្គិចគ្នា នៅក្នុងប្រទេសយេម៉ិននៅពេលមានបាតុកម្មកើតឡើងនៅទូទាំងប្រទេសកាល ពីថ្ងៃពុធ។សាក្សីឃើញផ្ទាល់ភ្នែកនិយាយថា មនុស្សច្រើននាក់បានរងរបួសនៅក្រុងភាគខាងត្បូង ពេលដែលជនប្រដាប់អាវុធនិយមរដ្ឋាភិបាលបានបាញ់កាំភ្លើងមកលើក្រុម បាតុករ។ សកម្មជនការពារសិទ្ធិមនុស្សប្រទេសស៊ីរី និយាយថា កងកម្លាំងសន្ដិសុខស៊ីរីបានបាញ់សម្លាប់មនុស្សយ៉ាងតិច ១១នាក់ក្នុងអំឡុងពេលបោសសម្អាតនៅតំបន់ភាគខាងត្បូងទីក្រុង ដាម៉ាស។ នាយករដ្ឋមន្ដ្រីប្រទេសន័រវ៉េស លោក Jens Stoltenberg ថ្លែងថា រដ្ឋាភិបាលរបស់លោក នឹងរៀបចំឲ្យមានគណកម្មការអចិន្ដ្រៃយមួយ ដើម្បីធ្វើការស៊ើបអង្កេតអំពីរឿងបាញ់សម្លាប់និងការវាយប្រហារដោយ ដាក់គ្រាប់បែកផ្ទុះ ដែលបានសម្លាប់មនុស្សយ៉ាងតិច៧៦នាក់ កាលពីសប្ដាហ៍មុន។ អត្ដឃាតជនម្នាក់បានសម្លាប់អភិបាលក្រុងមួយនៅភាគខាងត្បូងប្រទេស អាហ្វហ្គានីស្ថាន នៃទីក្រុង កានដាហារ ដែលជាឃាតកម្មដ៏ចេញមុខចុងក្រោយបង្អស់មកលើមន្ដ្រីសំខាន់ៗរបស់ ប្រធានាធិបតី ហាមីឌ កាសៃ។ ក្រសួងការបរទេសអង់គ្លេស បានបើកពិធីមូយនៅជុំវិញពិភពលោក ដើម្បីកត់សំគាល់ការរាប់ថយក្រោយនៃពេលវេលាកីឡាអូឡាំពិកឆ្នាំ ២០១២ ដែលនឹងប្រព្រឹត្ដធ្វើនៅក្រុងឡុងដ៍។ ប្រធានាធិបតិប្រទេស កូតឌីវ័រ លោក Alassane Ouattara ថ្លែងថា យុត្ដិធម៌នឹងយកទៅអនុវត្ដតាមសភាពស្មើៗគ្នា ដល់អ្នកទទួលខុសត្រូវ ដែលប្រព្រឹត្ដអំពើឃោរឃៅ នៅពេលក្រោយការបោះឆ្នោត។ អង្គការកម្មវិធីស្បៀងអាហារពិភលោក នៃអង្គការសហប្រជាជាតិ បាន ផ្ដើមដឹកជញ្ជូនតាមយន្ដហោះជាបន្ទាន់នូវជំនួយអាហារទៅកាន់តំបន់ រងគ្រោះដោយសារ ការរាំងស្ងួតក្នងតំបន់អាហ្វ្រិក រាងដូចស្នែងក្របី។ ប្រធានាធិបតី បារ៉ាក់ អូបាម៉ា និងសម្ព័ន្ធមិត្ដនៃគណបក្សប្រជាធិបតេយ្យ ក្នុងរដ្ឋសភា ព្រមទាំងក្រុមប្រឆាំងគណបក្សសាធារណរដ្ឋ នៅតែបន្ដប្រកែកគ្នាអំពីផែនការនៃការតម្លើងកម្រិតប្រាក់ខ្ចីរបស់ រដ្ឋាភិបាលសហព័ន្ធ ខណៈដែលកាលកំណត់នៃថ្ងៃទី ២ ខែ សីហា បានខិតជិតមកដល់។ បើមិនមានកិច្ចព្រមព្រៀងគ្នាទេ រដ្ឋាភិបាលវ៉ាស៊ីនតោននឹងខកខានមិនអាចបំពេញកាតព្វកិច្ចរបស់ខ្លួនបានឡើយ។ ៖ ប្រធានាធិបតីប៉ាឡេស្ទីនលោក មាហមូដ អាបាសបានអំពាវនាវឲ្យមានបាតុកម្មគាំទ្រសេចក្ដីស្នើមួយដែលតាម ស្វែងរកសមាជិកភាពរបស់រដ្ឋប៉ាឡេស្ទីន នៅអង្គការសហប្រជាជាតិ ពេលមានសម័យប្រជុំ អសប នៅក្រុងញូយ៉ក។